Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Tilanne Israelin ja Libanonin rajalla on pysynyt rauhallisena.
Israel aloitti eilen operaatio Pohjoiskilven, jossa se tuhoaa -
Hizbollahin hyökkäystunneleita.
Israelin pääministeri Netanjahu varoitti Libanonin kansaa -
Hizbollahin toimien vakavista seurauksista.
Korkea-arvoinen israelilainen turvallisuuslähde kertoi TV7:lle, -
ettei hän usko Hizbollahin käyttävän Israelin operaatiota verukkeena -
sodalle juutalaisvaltiota vastaan.
Tilanne Israelin ja Libanonin rajalla on pysynyt rauhallisena.
Israel aloitti eilen operaatio Pohjoiskilven, jossa se tuhoaa -
Hizbollahin Libanonin rajan yli kaivamia hyökkäystunneleita.
Ronen Manelis esitteli puolustus- voimien tiedotustilaisuudessa -
puolustusvoimien löytämää tunnelia, joka on vain "jäävuoren huippu" siitä, -
miten Hizbollah käyttää siviili- infrastruktuuria sotilastarkoituksiin.
Tämä siviilirakennus kätkee alleen tunnelin suuaukon.
Rakennuksessa toimi yksityinen tiilitehdas vuoteen 2014.
Vain muutaman metrin päässä on UNIFILin asema ja partio.
Sen on määrä valvoa YK:n päätöslauselman 1701 noudattamista.
Tunnelin suu on rakennuksessa, ja toinen pää 40 metriä Israelin puolella.
Olemme seuranneet rakennusta vuodesta 2014.
Rakennuksen siviilikäyttö on vähentynyt, sotilaskäyttö kasvanut.
Sotilaskäyttöön viittaa mm. havaitse- mamme poikkeuksellinen toiminta, -
joka naamioitiin siviilitoiminnaksi.
Rakennuksesta vietiin kuorma-autoilla maata läheiseen Kfar Kilaan -
tunnelin työmaalta.
Hizbollah yrittää naamioida tämän siviilitoiminnaksi.
Se yrittää huijata näin Israelia, Libanonin kansaa ja UNIFILiä.
Israelin pääministeri Netanjahu myönsi, -
että Hizbollah on toiminut ennennäkemättömän määrätietoisesti-
aikomuksenaan selvästi tehdä iskuja rajan yli -
ja valloittaa osia Pohjois-Israelista.
Hizbollah aikoi tunneleita pitkin -
tunkeutua Israelin alueelle ja tuoda tänne terroristeja.
Täytyy ymmärtää, että tämä on osa laajaa operaatiota, -
jolla aiottiin valloittaa osia Galileasta.
Tämä on todellinen uhka laajuudessaan, voimakkuudeltaan -
ja julkeudeltaan verrattuna kaikkeen aikaisempaan.
Netanjahu korosti, että Hizbollahin operaatio on osa -
Iranin johtamaa ja rahoittamaa alueellista ja globaalia verkostoa.
Samaan aikaan minun täytyy sanoa, että tämä on osa -
alueellista ja globaalia terrori- ja aggressioverkostoa, -
jota Iran johtaa ja rahoittaa.
Kuten tiedätte, estämme Iranin sotilaallista varustautumista Syyriassa.
Voin sanoa, että toimemme ovat jo vaikuttaneet niin, -
että Iranin joukkojen määrä on siellä pienentynyt kymmenillä prosenteilla.
Mutta totta kai vastustamme myös Iranin terrorihaaraa Libanonissa.
Netanjahu korosti lisäksi, että Israelin operaatio pohjoisrajalla -
on vain osa laajaa työtä, joka tulee jatkumaan vielä pitkään, -
kunnes tavoitteet on saavutettu.
Määräyksestäni ja kabinetin hyväksyn- nällä puolustusvoimat käynnisti -
Pohjoiskilpi-operaation terroritunnelien uhkan torjumiseksi Libanonin rajalla.
Operaatio on erittäin laaja.
Se jatkuu niin kauan, että kaikki tavoitteet on saavutettu.
Työ ei ole ohi hetkessä. Operaatio vaatii perusteellisuutta ja aikaa.
Netanjahu vakuutti israelilaisille, -
että turvallisuusuhkat onnistutaan torjumaan Israelin pohjoispuolella.
Hän myös vaati kansainvälistä yhteisöä -
tuomitsemaan Iranin välikäden aggressiiviset teot ja menetelmät.
Tunnelien ainoa tarkoitus -
on murhata viattomia israelilaisia miehiä, naisia ja lapsia.
Tämä rikkoo vakavasti ja räikeästi Israelin itsemääräämisoikeutta -
ja YK:n turvallisuusneuvoston päätöslauselmaa 1701.
Tätä umpimähkäistä aggressiota ei voi hyväksyä.
Tämä on vain yksi esimerkki Hizbollahin kaksoissotarikoksesta.
Se uhkaa siviilejä siviilien suojista.
Kaikkien maiden, jotka arvostavat rauhaa, vapautta ja ihmisarvoa, -
täytyy tuomita se voimakkaasti ja selvästi.
Netanjahu lähetti myös selvän viestin libanonilaisille.
Hän varoitti Hizbollahin toimien vakavista seurauksista.
Minulla on sanoma libanonilaisille: -
Hizbollah vaarantaa teidän henkenne.
He uhraavat hyvinvointinne Iranin aggressiivisten tarkoitusten takia.
Israel pitää Libanonin hallintoa vastuussa kaikista terroritoiminnasta, -
joka Israeliin kohdistuu Libanonista.
Israelilla on kaikkien maiden tavoin oikeus puolustaa itseään.
Puolustaudumme jatkossakin kaikin tarvittavin keinoin -
Iranin pyrkimyksiltä käyttää Libanonia, Syyriaa ja Gazaa terroritukikohtina -
hyökkäyksilleen Israelia vastaan.
TV7:n saamassa konferenssipuhelussa -
armeijan entinen eliittipioneeriyksikön komentaja Atai Shelach selitti, -
että Hamasin tunneliverkosto Gazan rajalla on paljon vaatimattomampi -
verrattuna Hizbollahin tunneliverkostoon.
Niitä ei voi verrata. Hizbollahin tunnelit ovat monimutkaisempia.
Tunneleita on paljon enemmän, ja niiden tarkoitus on eri.
Niitä voidaan käyttää laajalti. Kyse on eri asiasta.
Nyt puhutaan tunnelien laadusta ja tarkoituksesta.
Hizbollah aikoi käyttää tunneleita operaatioissaan.
Jos niitä verrataan Hamasin tunneleihin , -
Hamas käytti tunneleita taktisiin operaatioihin.
Hizbollah aikoi käyttää tunneleita strategisiin operaatioihin.
Siinä on valtava ero.
Korkea-arvoinen israelilainen turvallisuuslähde sanoi TV7:lle, -
ettei hän usko Hizbollahin käyttävän Israelin toimia verukkeena -
sodalle Israelia vastaan. Hän selitti, että Hizbollah ei halua sotaa, -
koska Israelin puolustusvoimat operoi nyt ainoastaan Israelin puolella rajaa.
Lähde ei sulkenut pois sitä, että operaatio voi yltyä väkivaltaisuuksiksi,
vaikka näyttää siltä, ettei kumpikaan osapuoli toivo yhteenottoja.
Kuten kaikilla konfliktialueilla, eniten kärsisivät siviilit.
Libanonissa Kilan kylässä, josta Hizbollah kaivoi tunneliverkostoa, -
eräs kyläläinen kertoo, ettei tilanne ole heille uusi.
Nykyinen tilanne ei ole meille uusi.
Elämme aina sota- ja hälytystilassa.
Olemme aina todella huolissamme.
Ja koko ajan me odotamme. Me kaikki...
haluaisimme vain elää turvassa, rauhassa ja rinnakkain.
Hizbollah ei tuoreeltaan vastannut TV7:n kommenttipyyntöön, -
mutta asejoukon tiedottaja sanoi lausunnossaan: -
"Seuraamme Israelin toimia rajalla."
Libanonin armeija kertoi, että tilanne Libanonin puolella on rauhallinen.
Rajalla toimivan YK-rauhanturvajoukon mukaan -
tilanne on rauhallinen mutta jännittynyt.
Kiitos seurasta! Itsenäisyyspäivän takia Israel-uutisia ei lähetetä 6.12.
Omasta ja Jerusalemin-tiimin puolesta hyvää itsenäisyyspäivää!
Olen Jonathan Hessen. Rukoilkaa rauhaa Israelille ja Jerusalemille.
Perjantaihin!
Suomennos: Marianne Tenetz